Malta se tkun rappreżentata f'wieħed mill-festivals l-aktar popolari tal-poeżija dinjija. Bejn l-20 u s-26 ta' Awwissu, Charles Flores se jkun qed jieħu sehem fil-festival "Struga Poetry Evenings" li jsir ta' kull sena fil-belt qadima ta' Struga u nħawi oħra tal-Maċedonja. "Struga Poetry Evenings" huwa esperjenza poetika li tlaqqa' fost l-aqwa ilħna minn ħafna pajjiżi madwar id-dinja f'inħawi differenti tal-belt, mill-ġonna, l-palazzi u l-wesgħat sax-xtut u l-attrazzjonijiet naturali u arkitettoniċi madwar l-għadira sabiħa ta' Oħrid. Charles Flores se jkun qed jieħu sehem b'għażla personali ta' poeżiji bil-Malti waqt li l-verżjoni bil-Franċiż tagħhom tinqara minn qarrejja professjonali li se jkunu qed jieħdu sehem fil-festival. Għall-festival, li għalih jattendu diversi personalitajiet nazzjonali u reġjonali, se jkun hemm bħala mistednin tal-unur il-poeti magħrufin internazzjonalment L-organizzaturi tal-festival jieħdu ħsieb ukoll jippubblikaw antoloġija bix-xogħlijiet - fl-ilsien oriġinali u fil-Franċiż u fl-Ingliż - tal-poeti kollha mistiedna. Is-sehem ta' Malta f'dan il-festival rinomat huwa parzjalment appoġġjat mill-Malta Arts Fund.
MALTA F'FESTIVAL EWLIENI TAL-POEŻIJA FIL-MAĊEDONJA